CELEX: 62011TN0450
Language: et
Date: 2011-08-10 00:00:00
Title: Kohtuasi T-450/11: 10. augustil 2011 esitatud hagi — Galileo International Technology versus Siseturu Ühtlustamise Amet — ESA (GALILEO)

8.10.2011   
            
            
               ET
            
            
               Euroopa Liidu Teataja
            
            
               C 298/25
            
         10. augustil 2011 esitatud hagi — Galileo International Technology versus Siseturu Ühtlustamise Amet — ESA (GALILEO)
   (Kohtuasi T-450/11)
   2011/C 298/47
   Hagiavalduse keel: inglise
   
      Pooled
   
   
      Hageja: Galileo International Technology LLC (Bridgetown, Barbados) (esindajad: barrister S. Malynicz, solicitor M. Blair ja solicitor K. Gilbert)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: European Space Agency (ESA) (Pariis, Prantsusmaa)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 14. aprilli 2011. aasta otsus asjas R 1423/2005-1 ja
            
         
               —
            
            
               mõista hageja kohtukulud välja kostjalt ja teiselt menetluspoolelt apellatsioonikojas ning jätta viimaste menetluskulud nende endi kanda.
            
         
      Väited ja peamised argumendid
   
   
      Ühenduse kaubamärgi taotleja: European Space Agency (ESA)
   
      Asjaomane ühenduse kaubamärk: kujutismärk GALILEO teenustele klassis 42 — ühenduse kaubamärgi taotlus nr 2742237
   
      Vastulause aluseks oleva kaubamärgi või tähise omanik: Galileo International Technology LLC
   
      Vastulause aluseks olev kaubamärk või tähis: sõnamärk „GALILEO” kaupadele ja teenustele klassides 9, 39, 41 ja 42 — ühenduse kaubamärgiregistreering nr 1701167; sõnamärk „GALILEO” kaupadele ja teenustele klassides 9, 16, 35, 38, 39, 41 ja 42 — ühenduse kaubamärgiregistreering nr 2157501; kujutismärk „powered by GALILEO” kaupadele ja teenustele klassides 9, 16, 35, 38, 39, 41 ja 42 — ühenduse kaubamärgiregistreering nr 516799; kujutismärk „GALILEO INTERNATIONAL” kaupadele ja teenustele klassides 9, 39, 41 ja 42 — ühenduse kaubamärgiregistreering nr 330084; kujutismärk „GALILEO INTERNATIONAL” kaupadele ja teenustele klassides 9, 16, 35, 38, 39, 41 ja 42 — ühenduse kaubamärgiregistreering nr 2159069,
   
      Vastulausete osakonna otsus: lükata vastulause tagasi
   
      Apellatsioonikoja otsus: jätta kaebus rahuldamata
   
      Väited: nõukogu määruse nr 207/2009 artikli 8 lõike 1 punkti b rikkumine, kuna apellatsioonikoda ei tuvastanud, et varasema ühenduse kaubamärgiga hõlmatud kaubad ja teenused ning vaidlustatud kaubamärgiga hõlmatud teenused on väga sarnased. Eelkõige jättis apellatsioonikoda tuvastamata selle, et osa asjaomastest kaupadest ja teenustest võivad olla täiendavad ning suunatud samadele tarbijatele ning olla samaotstarbelised. Neil asjaoludel on vale apellatsioonikoja järeldus, et segiajamise tõenäosus puudub, eriti kui arvestada kaubamärkide ilmselge sarnasusega ja asjaoluga, et asjaomaste kaupade ja teenuste vähesema sarnasuse võib kompenseerida see, kui kaubamärgid on väga sarnased.